*19. melléklet a 44/2015. (XI. 2.) MvM rendelethez**[31](http://njt.hu/cgi_bin/njt_doc.cgi?docid=191877.333351" \l "foot31)*

KÖZBESZERZÉSI ADATBÁZIS

**Összefoglaló tájékoztatás**

*A Kbt. 113. § (1) bekezdés szerinti eljárások esetében.*

*Az érdekelt gazdasági szereplőknek tájékoztatniuk kell az ajánlatkérőt arról, hogy érdeklődnek az eljárás iránt.*

*A Közbeszerzési Hatóság honlapján történő közzétételre.*

**I. szakasz: Ajánlatkérő**

**I.1) Név és cím(ek)** 1 *(jelölje meg az eljárásért felelős összes ajánlatkérőt)*

|  |  |  |
| --- | --- | --- |
| Hivatalos név: Szolnok Megyei Jogú Város Önkormányzata | | |
| Postai cím: Kossuth tér 9. | | |
| Város: Szolnok | Postai irányítószám: 5000 | Ország: Magyarország |

**I.2) Kommunikáció**

|  |
| --- |
| Az érdeklődés jelzésére szolgáló elérhetőség: <http://www.bmsk.hu/kozbeszerzesi-dokumentaciok/> |

**II. szakasz: Tárgy**

**II.1) Meghatározás**

|  |
| --- |
| **II.1.1) A szerződés típusa**  Építési beruházás  Árubeszerzés  Szolgáltatásmegrendelés |
| **II.1.2) A szerződés tárgya: Szolnoki Atlétikai Centrum fejlesztésével összefüggő beruházás kivitelezése és kiviteli terv elkészítése** |
| **II.1.3) A közbeszerzés mennyisége:**  (az építési beruházás, árubeszerzés vagy szolgáltatás jellegének megfelelően)  A beruházást a Kormány a 107/2015. (IV. 23.) Korm. rendeletben nemzetgazdasági szempontból kiemelt jelentőségű beruházásnak nyilvánította.  Főbb feladatok/mennyiségek:  **Tervezési feladat**:   * a kiviteli tervdokumentáció elkészítése (árazott és árazatlan, tételes költségvetéssel, beépített bútorozással és beépített berendezéssel, mobiliák nélkül), az Ajánlatkérő utasításának és a közbeszerzési dokumentumok előírásainak megfelelően, a magyar műszaki előírások betartása mellett, a mindenkor érvényben, hatályban lévő jogszabályok, rendeletek, előírások tartalmi és formai követelményeinek, elvárásainak megfelelően; * kiviteli terv készítése a 191/2009 (IX.15.) Korm. rendelet előírása szerint; * az atlétikai pálya kiviteli terveit az IAAF (Nemzetközi Atlétikai Szövetség) és MASZ (Magyar Atlétikai Szövetség) előírásainak figyelembevételével kell elkészíteni; * az atlétikai pálya működéséhez szükséges mobil sportszerek műszaki dokumentációjának (sporttechnológiai terv, konszignáció, árazott és árazatlan tételes költségvetés) elkészítése; * tervezői művezetés biztosítása a kivitelezés lezárásáig.   Ajánlatkérő szakaszos tervszolgáltatásra lehetőséget biztosít a szerződés tervezete szerint.  **Kivitelezési feladat:**  Bontási munkák:  Füves labdarúgó és atlétikai pálya bontása;  Fedett lelátó bontása alagsori helyiségekkel: Lelátó: 600 fős, helyiségek: 350 m2;  Ökölvívó terem épület bontása: 345 m2.  Meglévő futófolyosó teljes körű felújítása  Tetőszerkezet, homlokzat (hőszigetelés+nyílászáró csere) felújítás, új rekortán sportpadló készítése;  Alapterület: 1224 m2.  Új atlétikai pálya létesítése  8 sávos rekortán burkolatú, nemzetközi versenyek megrendezésére (IAAF licensz) alkalmas pálya építése;  A futópályák közötti füvesített területen verseny dobópálya kialakítása.  MASZ által kiadott minősítés megszerzése.  Új fedett lelátó és atlétikai iroda-öltöző épület létesítése  512 férőhelyes lelátó;  Lelátó épület földszint: 296 m2;  Lelátó épület emelet: 285 m2.  További információt a műszaki leírás tartalmaz.  Ajánlatkérő a 321/2015. (X.30.) Korm. rendelet 46.§ (3) bekezdése alapján rögzíti, hogy a műszaki leírásban a meghatározott gyártmányú vagy eredetű dologra, illetve konkrét eljárásra, amely egy adott gazdasági szereplő termékeit vagy az általa nyújtott szolgáltatásokat jellemzi, vagy védjegyre, szabadalomra, tevékenységre, személyre, típusra vagy adott származásra vagy gyártási folyamatra történő esetleges hivatkozás a szerződés tárgyának komplexitása, illetve a szerződés tárgyát képező építési beruházás tárgyának egyértelmű megjelölése érdekében történt. Ilyen esetben „vagy azzal egyenértékű”-t kell érteni azzal, hogy az egyenértékűség bizonyítása az ajánlattevő feladata. |
| **II.1.4) A szerződés időtartama, vagy a teljesítés határideje**  Időtartam hónapban: [ ] vagy napban: 360  vagy a teljesítés határideje: *(éééé/hh/nn)* |
| **II.1.5) A teljesítés helye:**  **Tervezés:**  5000 Szolnok, Kossuth tér 9.  NUTS kód: HU322  **Kivitelezés:**  5000 Szolnok, Véső u. 2. HRSZ.: 7355/5 NUTS kód: HU322 |

**III. szakasz: Értékelési szempontok**

|  |
| --- |
| **III.1) Értékelési szempontok:**   Az alábbi értékelési szempontok   Minőségi szempont –  Megnevezés: Jótállás időtartama a kivitelezési munkák tekintetében (minimum 12 hónap, maximum 36 hónap) / Súlyszám:5  Megnevezés: Hátrányos helyzetű településen élő munkavállalók alkalmazása (minimum 1 fő, maximum 10 fő) / Súlyszám:25  Megnevezés: Fenntarthatósági terv kidolgozottsága (környezetvédelmi vállalások) / Súlyszám:20   Költség szempont - Megnevezés: / Súlyszám:1 3   Ár szempont - Megnevezés: Nettó Vállalkozói Díj összesen (HUF) / Súlyszám: 50 4 |

**IV. szakasz: Jogi információ**

**IV.1) Részvételi feltételek**

|  |
| --- |
| **IV.1.1) Alkalmassági minimumkövetelmény(ek):2**  **Gazdasági és pénzügyi alkalmasság**  **P1)** Alkalmatlan az ajánlattevő a szerződés teljesítésére, ha a mérleg szerinti eredménye az eljárást megindító felhívás megküldésének napját (felhívás 23. pontja) megelőző három, mérlegfordulónappal lezárt üzleti évek közül egynél több évben negatív volt, vagy amennyiben ajánlattevő a számviteli törvény által nem kötelezett beszámoló készítésére, abban az esetben SZJA tv. szerinti adóbevallása szerinti vállalkozói osztalékalap egynél több évben negatív.  **P2)** Alkalmatlan az ajánlattevő a szerződés teljesítésére, ha a felhívás megküldésének napját (felhívás 23. pontja) közvetlenül megelőző mérlegfordulónappal lezárt üzleti évben  - a teljes - általános forgalmi adó nélkül számított - árbevétele nem érte el legalább a nettó 440.000.000 Ft-ot, valamint  - a közbeszerzés tárgyából (építőipari kivitelezési és tervezési tevékenységből) származó - általános forgalmi adó nélkül számított - árbevétele nem érte el legalább a nettó 330.000.000 Ft-ot.  **Műszaki-szakmai alkalmasság**  **M1)1** Alkalmatlan az ajánlattevő a szerződés teljesítésére, ha nem mutat be a felhívás megküldésétől (felhívás 23. pontja) visszafelé számított 60 hónapban befejezett (sikeres műszaki átadás-átvétellel lezárult), az előírásoknak és a szerződésnek megfelelően teljesített, összesen legalább 1300 m2 nettó alapterületen megvalósított sportlétesítmény kivitelezésére (építés és/vagy átalakítás és/vagy felújítás) vonatkozó, összesen legalább nettó 330 millió Ft értékben végzett referencia munkát, mely tartalmazza legalább az alábbiakat:   * legalább 250 férőhelyes lelátó kivitelezése, * fix lamellás árnyékolók beépítése.   **M1)2** Alkalmatlan az ajánlattevő a szerződés teljesítésére, ha nem mutat be a jelen felhívás megküldésétől (felhívás 23. pontja) visszafelé számított 60 hónapban befejezett (sikeres műszaki átadás-átvétellel lezárult), az előírásoknak és a szerződésnek megfelelően teljesített, összesen legalább 900 m2 nettó alapterületen megvalósított, acél vázszerkezetű sportlétesítmény kivitelezésére (építés és/vagy átalakítás és/vagy felújítás) vonatkozó, összesen legalább nettó 200 millió Ft értékben végzett referencia munkát.  Az M1)1-M1)2 pontban megkövetelt minimumkövetelmények egy önálló szerződésből származó referencia munkával is teljesíthetők.  **M2)** Alkalmatlan az ajánlattevő a szerződés teljesítésére, ha nem mutatja be az alábbi szakembereket:  **M2)1** Legalább 1 fő szakember, aki a 266/2013.(VII.11.) Korm. rendelet szerinti **„MV-É”** építési szakterületi jogosultsággal rendelkezik.  **M2)2** Legalább 1 fő szakember, aki a 266/2013.(VII.11.) Korm. rendelet szerinti **„MV-ÉG”** építménygépészeti szakterületi jogosultsággal rendelkezik.  **M2)3** Legalább 1 fő szakember, aki a 266/2013.(VII.11.) Korm. rendelet szerinti „**MV-ÉV”** építményvillamossági szakterületi jogosultsággal rendelkezik.  **M2)4** Legalább 1 fő szakember, aki a 266/2013. Korm. rendelet szerinti „**É”** kategóriájú tervezői jogosultsággal rendelkezik.  **M2)5** Legalább 1 fő szakember, aki a 266/2013. Korm. rendelet szerinti „**T”** kategóriájú tervezői jogosultsággal rendelkezik.  **M2)6** Legalább 1 fő szakember, aki a 266/2013. Korm. rendelet szerinti „**G”** kategóriájú tervezői jogosultsággal rendelkezik.  **M2)7** Legalább 1 fő szakember, aki a 266/2013. Korm. rendelet szerinti „**V”** kategóriájú tervezői jogosultsággal rendelkezik.  **M3)** Alkalmatlan az ajánlattevő a szerződés teljesítésére, ha nem rendelkezik bármely nemzeti rendszerben akkreditált szervezet által igazolt, érvényes, építőipari kivitelezési tevékenységre vonatkozó ISO14001 környezetirányítási, vagy ezzel egyenértékűen működő rendszerrel vagy a 321/2015. (X. 30.) Korm. rendelet 24. § (3) bekezdése szerinti a fenti szabvány által előírtaknak mindenben megfelelő környezetvédelmi intézkedések leírásával.  **M4)** Alkalmatlan az ajánlattevő a szerződés teljesítésére, ha nem rendelkezik az eljárást megindító felhívás megküldésétől visszafelé számított 3 (három) lezárt üzleti évben évenként legalább 10 fő átlagos statisztikai állományi létszámmal. |
| **IV.1.2) Fenntartott szerződésekre vonatkozó információk** 2   A szerződés a Kbt. 114. § (11) bekezdése szerint fenntartott |
| **IV.1.3) A Kbt. 75. § (2) bekezdés e) pontjának alkalmazására vonatkozó információk:**  Ajánlatkérő nem alkalmazza a Kbt. 75. § (2) bekezdés e) pontját. |

**V. szakasz: Eljárás**

**V.1) Adminisztratív információk**

|  |
| --- |
| **V.1.1) Az eljárás iránti érdeklődés jelzésének határideje**  Dátum: 2017/04/10 Helyi idő: 10:00 |

**VI. szakasz: Kiegészítő információk**

**VI.1) További információk:**

|  |
| --- |
| **VI.1.1) Ajánlatkérő felhívja a gazdasági szereplők figyelmét, hogy érdeklődésüket az eljárás iránt az I.2) pontban megadott címen a V.1.1) pontban meghatározott időpontig jelezzék.** |
| **VI.1.2) További információk:** 2  1.) Ajánlatkérő a I.2.) ponttal összefüggésben kéri, hogy az érdeklődésüket a gazdasági szereplők a [regisztracio@bmsk.hu](mailto:regisztracio@bmsk.hu) e-mail címén jelezzék a kitöltött és aláírt regisztrációs lap elküldésével. A regisztrációs lap a következő linken tölthető le: [www.bmsk.hu/kozbeszerzesi-dokumentaciok/](http://www.bmsk.hu/kozbeszerzesi-dokumentaciok/) .  2.) Az ajánlatkérő 2.000.000,-Ft ajánlati biztosítékot határoz meg. |

**VI.2) Az összefoglaló tájékoztatás megküldésének dátuma:** 2017/03/31

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1*szükség szerinti számban ismételje meg*

2*adott esetben*

3*súlyszám helyett fontosság is megadható*

4*súlyszám helyett fontosság is megadható; ha az ár az egyetlen értékelési szempont, súlyszám nem szükséges*